Cyfoeth Naturiol Cymru / Beth i'w wneud yn ystod ac ar ôl llifogydd
Os bydd llifogydd, mae'n bwysig canolbwyntio ar eich diogelwch chi a diogelwch eich teulu. Mae cyngor yma i'ch helpu i fod yn barod ac i ymateb yn sydyn
Os yw llifogydd ar fin digwydd, gwnewch y pethau hyn ar unwaith:
Byddwch yn ymwybodol o lifogydd lleol
Mae llifddwr yn beryglus
Beth i'w wneud ar ôl llifogydd
Edrychwch i wedl eich risg llifogydd ar hyn o bryd ac i'r dyddiau nesaf
os oes gennych chi gynllun llifogydd, dilynwch y camau sydd arno
gwrandewch ar eich gorsaf radio leol ar radio a bwerir gan fatris neu radio weindio
diffoddwch y trydan / nwy
symudwch gerbydau os yw'n ddiogel gwneud hynny
symudwch ddodrefn, anifeiliaid anwes ac eitemau pwysig i le diogel
Cysylltwch â Floodline am wybodaeth am lifogydd
Gwybodaeth am am gostau galwadau ar Gov.uk
Mae 'llifogydd lleol' hefyd yn cael eu galw'n 'llifogydd dŵr wyneb'. Mae hyn yn digwydd fel arfer pan nad yw systemau draenio yn gallu delio â chyfnodau o law trwm. Nid ydyn ni'n gallu rhoi rhybudd uniongyrchol i chi am y math hwn o lifogydd.
Gallwch gael gwybod am y posibilrwydd o 'lifogydd dŵr wyneb' yn eich ardal drwy edrych ar y rhagolygon tywydd lleol.
Gall chwe modfedd o ddŵr sy'n llifo'n gyflym eich gwthio drosodd
Bydd dwy droedfedd o ddŵr yn gwneud i'ch car arnofio
Gall llifogydd ryddhau cloriau tyllau archwilio, gan greu peryglon cudd
Peidiwch â cherdded neu yrru cerbyd trwy lifddwr
Peidiwch â gadael i blant chwarae mewn llifddwr
Peidiwch â cherdded ar amddiffynfeydd môr neu lannau afonydd
Pan fydd lefelau dŵr yn uchel, cofiwch y gall pontydd fod yn beryglus i gerdded neu yrru drostyn nhw
Mae cwlferi yn beryglus adeg llifogydd
Cadwch lygad am beryglon eraill fel llinellau trydan a choed sydd wedi cwympo
Golchwch eich dwylo'n lân os byddwch yn cyffwrdd â llifddwr gan y gall fod wedi'i halogi
Gwiriwch a yw'n ddiogel i chi ddychwelyd i'ch cartref
Byddwch yn ofalus, mae'n bosib bod peryglon cudd yn nŵr y llifogydd, fel pethau miniog, cloriau wedi'u codi oddi ar dyllau archwilio a llygredd
Mae'n bosib y bydd dŵr y llifogydd wedi achosi niwed saernïol i'ch eiddo
Cofiwch: Gall llifddwr gynnwys carthion, cemegion a charthion anifeiliaid.
Ffoniwch eich cwmni yswiriant adeiladau a chynnwys cyn gynted â phosibl
Fel arfer, bydd y cwmni yswiriant yn anfon aseswr colledion i edrych ar eich eiddo. Byddan nhw'n cadarnhau pa waith trwsio a chyfnewid y mae ei angen ac sydd wedi'i gynnwys yn eich polisi. Gofynnwch a ydyn nhw'n barod i helpu i dalu am waith trwsio a fydd yn lleihau'r difrod posib gan lifogydd yn y dyfodol ac a fydd felly'n lleihau'r costau os yw'n digwydd eto
Os ydych chi'n rhentu eich eiddo, cysylltwch â'ch landlord a'ch cwmni yswiriant cynnwys cyn gynted ag sy'n bosib
Os nad oes gennych chi yswiriant, dylai eich cyngor lleol allu rhoi gwybodaeth i chi am y grantiau caledi neu'r elusennau a allai'ch helpu chi
Rhybuddion llifogydd Cofrestrwch i dderbyn rhybuddion llifogydd Lefelau afonydd
Cael y rhagolwg tywydd diweddaraf gan y Swyddfa Dywydd Cael diweddariadau traffig gan Traffig Cymru Facebook Ymwybyddiaeth o Lifogydd Rhagolygon tywydd diweddaraf gan y Swyddfa Dywydd